|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴՅՈՒՆԱՀԱՆՈՂ ՃՅՈՒՂԵՐԻ ԹԱՓԱՆՑԻԿՈՒԹՅԱՆ ՆԱԽԱՁԵՌՆՈՒԹՅԱՆ ՆԵՐԴՐՄԱՆ ԱՇԽԱՏԱՆՔՆԵՐԻ ԵՌԱՄՍՅԱԿԱՅԻՆ ՀԱՇՎԵՏՎՈՒԹՅՈՒՆ, ԱՊՐԻԼ-ՀՈՒՆԻՍ, 2017 ԹՎԱԿԱՆ** |
|  |
|  |
| ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԱՇԽԱՏԱԿԱԶՄ |
|  |



**ՆԱԽԱԲԱՆ**

2017 թվականի երկրորդ եռամսյակն առավելապես աչքի ընկավ հանրային իրազեկման միջոցառումներով, որոնց շարքում առանձնապես կարևորվեց մի շարք մարզային այցելությունների կազմակերպումը: Հաշվետու ժամանակահատվածը նշանավորվեց նաև դոնորների հետ տարված արդյունավետ աշխատանքով. ԱՃԹՆ-ի հայաստանյան գործընթացին իրենց աջակցությունը ցուցաբերելու պատրաստակամություն հայտնեցին Հայաստանում Միացյալ Թագավորության դեսպանատունն ու Վերակառուցման և զարգացման եվրոպական բանկը:

ԱՃԹՆ-ի միջազգային քարտուղարության հետ արդյունավետ համագործակցությունը ևս շարունակվել է, ինչի արդյունքում ի թիվս իրականացված կոնֆերանս զանգերի և նամակագրության, հունիսին կայացավ նաև ԲՇԽ-ի անդամների կարողությունների ամրապնդմանը միտված աշխատաժողով ԱՃԹՆ միջազգային քարտուղարության ներկայացուցչի կողմից:

Եռամսյակը նշանավորվեց նաև ԱՃԹՆ-ի աշխատանքային ծրագրով նախատեսված մի շարք ուսումնասիրությունների մշակման աշխատանքների մեկնարկով. Իրական սեփականատերերի բացահայտման ճանապարհային քարտեզ, Օրենսդրական և ինստիտուցիոնալ դաշտի վերաբերյալ ուսումնասիրություն, ԱՃԹՆ-ի զեկույցի նախնական ուսումնասիրություն:

*Համաձայն Հայաստանի Հանրապետության 2017-2018թթ. ԱՃԹՆ-ի աշխատանքային ծրագրի՝ ՀՀ ԱՃԹՆ ԲՇԽ-ի գործունեության և ԱՃԹՆ-ի ներդրման աշխատանքների վերաբերյալ պետք է ներկայացվեն եռամսյակային հաշվետվություններ, որոնք հաստատվում են ՀՀ ԱՃԹՆ ԲՇԽ-ի կողմից:*

**ԻՐԱԿԱՆԱՑՎԱԾ ԱՇԽԱՏԱՆՔՆԵՐԸ՝ ԸՍՏ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՃԹՆ-Ի 2017-2018ԹԹ. ԱՇԽԱՏԱՆՔԱՅԻՆ ԾՐԱԳՐԻ**

**Մատչելի և ժամանակին տեղեկատվության ապահովում**

*Միջոցառում 4. ԱՃԹՆ կայքի համալրում համապատասխան տեղեկատվությամբ (հաշվետվությունների, տեսագրությունների, արձանագրությունների հրապարակում կայքում)*

Հայաստանի Հանրապետության կառավարության պաշտոնական կայքի ԱՃԹՆ-ի ենթաէջը հաշվետու ժամանակահատվածում մշտապես թարմացվել է, ներկայացվել է ԱՃԹՆ-ի ներդրման աշխատանքների իրականացման վերաբերյալ տեղեկատվություն հայերեն և անգլերեն լեզուներով:

*Միջոցառում 5. Հանքարդյունաբերության ոլորտի վերաբերյալ տեղեկատվության մատչելի լեզվով հրապարակում և տպագրում, սոցիալական գովազդի պատրաստում*

Հայաստանի Հանրային հեռուստաընկերությամբ եթեր հեռարձակվող «Հրապարակում» հաղորդման շրջանակներում շարունակվել է «Թափանցիկ հանքարդյունաբերություն» հաղորդաշարը, որի նպատակն է հանրությանը իրազեկել Հայաստանում Արդյունահանող ճյուղերի թափանցիկության նախաձեռնության ներդրման աշխատանքների մասին, լուսաբանել Հայաստանի ԱՃԹՆ-ի մարզային հանդիպում-քննարկումները, ներկայացնել Հայաստանի ԱՃԹՆ-ի բազմաշահառու խմբի անդամներին, Հայաստանի ԱՃԹՆ-ի գործընթացին աջակցող միջազգային գործընկերներին, ինչպես նաև ոլորտում ներգրավված մասնագետների կարծիքները նախաձեռնության և դրանից ակնկալվող օգուտների վերաբերյալ: Հաշվետու ժամանակահատվածում եթեր է հեռարձակվել 5 հաղորդում.

*Հաղորդում 5[[1]](#footnote-1).* ԱՃԹՆ-ի վերաբերյալ իրազեկվածության բարձրացման նպատակով մարզային հանդիպում Վանաձորում

*Հաղորդում 6[[2]](#footnote-2).* Քաղաքացիական հասարակության դերը ԱՃԹՆ-ի գործընթացում, հարցազրույցներ ԲՇԽ-ի քաղաքացիական հասարակությունը ներկայացնող անդամներ Սոնա Այվազյանի և Արթուր Գրիգորյանի հետ

*Հաղորդում 7[[3]](#footnote-3).* Հարցազրույցներ Հայաստանի ԱՃԹՆ-ի միջազգային գործընկերների՝ Հայաստանում Միացյալ Թագավորության դեսպան Ջուդիթ Ֆարնուորթի և Համաշխարհային բանկի Երևանի գրասենյակի տնօրեն Լորա Բեյլիի հետ

*Հաղորդում 8[[4]](#footnote-4).* ԱՃԹՆ-ի միջազգային քարտուղարության ներկայացուցիչ Դիվեկե Ռոգանի այցի և հանքարդյունաբերական ընկերությունների իրական սեփականատերերի բացահայտման ու ԱՃԹՆ-ի զեկույցի ներկայացման վերաբերյալ աշխատաժողովի լուսաբանում

*Հաղորդում 9[[5]](#footnote-5).* Հարցազրույցներ Հայաստանի ԱՃԹՆ-ի ԲՇԽ-ի կառավարության խմբակցությունը ներկայացնող անդամներ՝ ՀՀ ֆինանսների նախարարի տեղակալ Դավիթ Անանյանի և ՀՀ բնապահպանության նախարարի տեղակալ Խաչիկ Հակոբյանի հետ

Իրազեկման բարձրացման միջոցառումների շրջանակում նախատեսվում է սոցիալական տեսահոլովակների պատրաստումը և տարածումը: Այդ նպատակով ՀՀ կառավարության կողմից հայտարարվել է մրցույթ, սակայն մրցույթին հաղթող չի ճանաչվել:

 *Միջոցառում 6. Հանքարդյունաբերության ոլորտի և ԱՃԹՆ-ի վերաբերյալ քարոզչության իրականացում և լուսաբանում սոցիալական ցանցերի միջոցով*

Շարունակվել են պարբերաբար թարմացվել Facebook[[6]](#footnote-6), YouTube[[7]](#footnote-7) և Twitter[[8]](#footnote-8) ցանցերում ստեղծված Հայաստանի ԱՃԹՆ-ի էջերը, որոնցում հրապարակվում է ԱՃԹՆ-ի ներդրման և ոլորտի վերաբերյալ տեղեկատվություն՝ ապահովելով դրա հասանելությունը լայն հանրության համար:

*Միջոցառում 7. Հաղորդակցության ռազմավարության[[9]](#footnote-9) մշակում*

Հայաստանում ՄԹ դեսպանատան ֆինանսավորմամբ Հայաստանի ամերիկյան համալսարանի պատասխանատու հանքարդյունաբերության կենտրոնը (ՊՀԿ) սկսել է հանրային հաղորդակցության ռազմավարության մշակման աշխատանքները: ՀՀ կառավարության աշխատակազմի ԱՃԹՆ-ի պատասխանատուների, ԲՇԽ-ի աշխատանքային խմբի և հասարակական հիմունքներով ներգրավված փորձագետի կողմից մշակված աշխատանքային նախագիծը տրամադրվել է ՊՀԿ փորձագետներին: Ռազմավարության մշակման աշխատանքներին նախատեսվում է նաև հանրային հաղորդակցության ռազմավարության մշակման աշխատանքային խմբի ակտիվ ներգրավվածություն: Հանրային հաղորդակցության ռազմավարության վերջնական փաստաթուղթը պատրաստ կլինի երրորդ եռամսյակում (2017 թ. օգոստոս):

*Միջոցառում 9. Իրազեկության բարձրացման միջոցառումների իրականացում*

Հաշվետու ժամանակահատվածում ԱՄՆ Միջազգային զարգացման գործակալության աջակցութամբ Հայաստանի ԱՃԹՆ-ի գործընթացի վերաբերյալ իրազեկության բարձրացման նպատակով մարզային երկու հանդիպումներ են տեղի ունեցել Լոռու և Սյունիքի մարզերում: Ապրիլի 14-ին Լոռու մարզպետարանում*[[10]](#footnote-10)* կազմակերպվել էր հանդիպում ԱՃԹՆ-ի ԲՇԽ-ի անդամների և համայնքապետերի, մարզի քաղաքացիական հասարակության ու հանքարդյունահանող կազմակերպությունների ներկայացուցիչների հետ: Ապրիլի 21-ին Կապանի քաղաքապետարանում*[[11]](#footnote-11)* կայացած հանդիպման ժամանակ Հայաստանի ԱՃԹՆ-ի ԲՇԽ-ի անդամները հանդիպել են Սյունիքի և Վայոց Ձորի մարզերի տեղական ինքնակառավարման մարմինների, քաղաքացիական հասարակության և հանքարդյունահանող կազմակերպությունների ներկայացուցիչների հետ: Հանդիպումների ընթացքում ներկայացվել է ԱՃԹՆ-ի միջազգային ստանդարտը, դրա պահանջները, ինչպես նաև ԱՃԹՆ-ի ներդրման հայաստանյան գործընթացը: Հանդիպումներն անցել են ակտիվ քննարկումների մթնոլորտում:

ԱՃԹՆ-ի գործընթացում հանրության ավելի լայն շրջանակ ընդգրկելու նպատակով իրականացվում են ԱՃԹՆ-ի ստանդարտի թարգմանության աշխատանքներ:

Արդյունահանող ճյուղերի թափանցիկության նախաձեռնության և ԱՄՆ Միջազգային զարգացման գործակալության աջակցությամբ ՀՀ կառավարության աշխատակազմի «Հանքարդյունաբերության ոլորտի թափանցիկության բարելավում» ծրագրի վերաբերյալ նախորդ եռամսյակում տպագրված տեղեկատվական թերթիկները տարածվել են ԲՇԽ-ի անդամների մարզային հանդիպումների, ինչպես նաև հանքարդյունաբերական ընկերությունների իրական սեփականության բացահայտման և Արդյունահանող ճյուղերի թափանցիկության նախաձեռնության (ԱՃԹՆ) զեկույցի ներկայացման վերաբերյալ աշխատաժողովի ընթացքում:

**Իրական սեփականատերերի բացահայտման ճանապարհային քարտեզի մշակում**

*Միջոցառում 11. Իրական սեփականատերերի բացահայտման ճանապարհային քարտեզի մշակում*

ԱՃԹՆ-ի միջազգային քարտուղարության հետ համագործակցության շրջանակներում ՎԶԵԲ-ի լոնդոնյան գրասենյակի կողմից պատրաստակամություն է հայտնվել ցուցաբերել տեխնիկական աջակցություն ԱՃԹՆ-ի անդամ մի շարք երկրներում, այդ թվում Հայաստանում՝ իրական սեփականատերերի բացահայտման ճանապարհային քարտեզի մշակման աշխատանքներին, մասնավորապես, իրական սեփականատերերի բացահայտման հարցերով խորհրդատուի (փորձագետի) ներգրավվելու միջոցով: Համապատասխան փորձագետի ներգրավման համար մշակվել է տեխնիկական առաջադրանքի նախագիծ, որի առնչությամբ ԲՇԽ-ի անդամներից ստացված կարծիքները և մեկնաբանությունները ինտեգրվել են նախագծում: Ներկայում փորձագետի ներգրավման աշխատանքներն ընթացքի մեջ են:

**ՀՀ իրավական դաշտի ուսումնասիրություն, ԱՃԹՆ-ին անհամապատասխանությունների և բացերի բացահայտում**

*Միջոցառում 15. ԲՇԽ-ի կողմից տեխնիկական առաջադրանքի կազմում, որի համաձայն տեղական և միջազգային խորհրդատուները կիրականացնեն ուսումնասիրություն անհամապատասխանությունների բացահայտման նպատակով*

Հայաստանում ՄԹ դեսպանատան ֆինանսավորմամբ Հայաստանի ամերիկյան համալսարանի պատասխանատու հանքարդյունաբերության կենտրոնը (ՊՀԿ) սկսել է օրենսդրական և ինստիտուցիոնալ դաշտի վերաբերյալ ուսումնասիրության աշխատանքները: Մասնավորապես, ՊՀԿ-ի կողմից մշակվել և ԲՇԽ-ի կողմից հաստատվել է ՄԹ փորձագետի տեխնիկական առաջադրանքը: Ուսումնասիրության շրջանակում ՊՀԿ փորձագետները իրական սեփականատերերի բացահայտման վերաբերյալ օրենսդրության մասով ակտիվորեն համագործակցելու են ՎԶԵԲ փորձագետի հետ: Ուսումնասիրության աշխատանքներում կներգրավվի նաև օրենսդրական դաշտի ուսումնասիրության և անհամապատասխանությունների բացահայտման աշխատանքային խումբը: Ներկայում իրականացվում են փորձագետի ներգրավման աշխատանքներ:

**Լավագույն միջազգային փորձի ուսումնասիրություն և ԱՃԹՆ-ին և պատասխանատու հանքարդյունաբերության լավագույն միջազգային փորձին համապատասխանեցման ճանապարհային քարտեզի մշակում**

*Միջոցառում 19. Տեխնիկական առաջադրանքի մշակում և հաստատում*

Հայաստանում ՄԹ դեսպանատան ֆինանսավորմամբ Հայաստանի ամերիկյան համալսարանի պատասխանատու հանքարդյունաբերության կենտրոնը (ՊՀԿ) օրենսդրական և ինստիտուցիոնալ դաշտի վերաբերյալ ուսումնասիրության, ինչպես նաև 2018 թվականի ԱՃԹՆ-ի զեկույցի կազմման նպատակով նախնական ուսումնասիրության շրջանակներում քննելու է պատասխանատու հանքարդյունաբերության լավագույն միջազգային փորձին համապատասխանեցման տարրեր: Մասնավորապես, քննարկվելու են կոնկրետ բարեփոխումներ, որոնք կարող են մեծ ազդեցություն ունենալ պատասխանատու հանքարդյունաբերության մշակույթի ձևավորման վրա: Ուսումնասիրվելու է նաև պատասխանատու հանքարդյունաբերության մշակույթի ստեղծման ազդեցությունը, այդ թվում՝ ներդրումների խթանման և ինստիտուցիոնալ կարողությունների զարգացման համատեքստում:

**Հայաստանի ԱՃԹՆ-ի թեկնածության կարգավիճակի ապահովում**

*Միջոցառում 38. Դոնոր կազմակերպությունների հետ համագործակցություն*

ՀՀ կառավարության աշխատակազմի ԱՃԹՆ-ի պատասխանատուները հանդիպումներ են ունեցել գործընկեր միջազգային կազմակերպությունների, մասնավորապես, Հայաստանում Բրիտանական դեսպանատան, ՄԱԿ-ի զարգացման ծրագրի և Համաշխարհային բանկի ներկայացուցիչների հետ, որոնց հետ քննարկվել են ԱՃԹՆ-ի աշխատանքային ծրագրի իրականացմանն ուղղված աշխատանքներին միջազգային կազմակերպությունների մասնակցության հնարավոր ուղղությունները:

2017 թ. հունիսին Համաշխարհային բանկի հանքարդյունաբերության ոլորտի գլխավոր մասնագետ Քրիսթեն Հունդի և ՀՀ արդարադատության նախարար, ՀՀ ԱՃԹՆ ԲՇԽ-ի նախագահ Դավիթ Հարությունյանի հանդիպման ընթացքում քննարկվել են Համաշխարհային բանկի դրամաշնորհներից օգտվելու հնարավորությունները:

ՎԶԵԲ-ի ԱՃԹՆ-ի իրական սեփականատերերի բացահայտման օժանդակության ծրագիրը կենտրոնանում է իրական սեփականատերերի բացահայտման պահանջների իրականացման վրա ԱՃԹՆ-ի մինչև 7 անդամ երկրներում: Այդ երկրներն են Հայաստանը, Ադրբեջանը, Ղազախստանը, Ղրղզստանը, Մոնղոլիան, Տաջիկստանը և Ուկրաինան: Ծրագիրը կիրականացվի ԱՃԹՆ-ի միջազգային քարտուղարության հետ համագործակցությամբ: Ծրագրի շրջանակներում Հայաստանի համար իրական սեփականատերերի բացահայտման ճանապարհային քարտեզի մշակման համար փորձագետի (խորհրդատուի) ներգրավման աշխատանքներն ընթացքի մեջ են:

ԱՃԹՆ-ի շրջանակներում միջազգային համագործակցության արդյունավետության բարձրացման նպատակով օտարերկրյա պետություններում Հայաստանի Հանրապետության դիվանագիտական ներկայացուցիչներին ԱՃԹՆ-ի գործընթացի վերաբերյալ արդիական և համակողմանի տեղեկատվությամբ ապահովելու համար մշակվել է Հայաստանում ԱՃԹՆ-ի գործընթացի ներդրման վերաբերյալ տեղեկանք: Ս.թ. հուլիսի 12-ին տեղեկանքը ՀՀ արտաքին գործերի նախարարության կողմից ուղարկվել է Հայաստանի Հանրապետության 18 պետություններում դիվանագիտական ներկայացուցչություններին՝ ԱՃԹՆ-ի տվյալ պետությունների պատասխանատուների հետ համագործակցության հաստատման նպատակով:

*Միջոցառում 42. ՀՀ ԱՃԹՆ ԲՇԽ-ի գործունեության և ԱՃԹՆ-ի ներդրման աշխատանքների, գործողությունների պլանի մոնիթորինգի վերաբերյալ հաշվետվությունների կազմում (եռամսյակային, կիսամյակային, տարեկան)*

Հաշվետու ժամանակահառվածում մշակվել և հաստատվել է ԱՃԹՆ-ի ներդրման աշխատանքների հունվար-մարտ ամիսների հաշվետվությունը*[[12]](#footnote-12)*: Կազմվել, հաստատվել և հրապարակվել են ԲՇԽ-ի նիստի արձանագրությունը*[[13]](#footnote-13)*, առաջիկա եռամսյակի գործողությունների ծրագիրը*[[14]](#footnote-14)*, ժամանակացույցը և համապատասխան այլ փաստաթղթերը:

*Միջոցառում 43. Համագործակցություն ԱՃԹՆ-ի միջազգային քարտուղարության և այլ ԱՃԹՆ անդամ երկրների հետ*

Հաշվետու ժամանակահատվածում ՀՀ կառավարության աշխատակազմի ԱՃԹՆ-ի պատասխանատուները համագործակցել են ԱՃԹՆ-ի միջազգային քարտուղարության տարածաշրջանային պատասխանատուների հետ Հայաստանում ԱՃԹՆ-ի ստանդարտի ներդրման և ՀՀ ԱՃԹՆ-ի աշխատանքային ծրագրի միջոցառումների իրականացման հետ կապված մեկնաբանությունների և խորհրդատվության ստացման նպատակով: Կազմակերպվել են կոնֆերանս զանգեր, իրականացվել է նամակագրություն ԱՃԹՆ-ի միջազգային քարտուղարության հետ:

Մայիսի 19-ին ԱՃԹՆ-ի միջազգային քարտուղարության տարածաշրջանի պատասխանատուների, ԱՃԹՆ-ի խորհրդի անդամի և այլընտրանքային անդամի, տարածաշրջանի ԱՃԹՆ-ի անդամ երկրների ԱՃԹՆ-ի պատասխանատուների մասնակցությամբ տեղի ունեցավ տեսակամուրջ-քննարկում, որի հիմնական նպատակն էր ԱՃԹՆ-ի զեկույցներում ներկայացվող տվյալների ապաագրեգացման աստիճանի, մասնավորապես, տվյալները ըստ հանքարդյունաբերական ծրագրերի (թույլտվությունների, լիցենզիաների) ներկայացման հնարավորության, օրենսդրական և հարկային ռեժիմների սահմանափակումների և այլ հարցերի քննարկումը:

ՀՀ ԱՃԹՆ-ի ԲՇԽ-ի անդամների կարողությունների զարգացման նպատակով 2017 թ. հունիսի 6-7-ը կազմակերպված աշխատաժողովի ընթացքում ԱՃԹՆ-ի միջազգային քարտուղարության ներկայացուցիչ, Քաղաքականության և տարածաշրջանային տնօրեն Դիվեկե Ռոգանը լուսաբանել է իրական սեփականությանը և նախնական ուսումնասիրությանն առնչվող հարցերը*[[15]](#footnote-15)*, որին բացի ԲՇԽ անդամներից մասնակցել են նաև շահագրգիռ կողմերի այլ ներկայացուցիչներ ՀՀ արդարադատության, ՀՀ բնապահպանության, ՀՀ էներգետիկ ենթակառուցվածքների և բնական պաշարների նախարարություն, ՀՀ ֆինանսների, ՀՀ տնտեսական զարգացման և ներդրումների նախարարություններից, ՀՀ կենտրոնական բանկից, Բարձրաստիճան պաշտոնատար անձանց էթիկայի հանձնաժողովից, ԱՄՆ Միջազգային զարգացման գործակալությունից, Հայաստանի ամերիկյան համալսարանից, «Թրանսփարենսի Ինթերնեյշնլ» հակակոռուպցիոն կենտրոնից, «Էկոիրավունք» հասարակական կազմակերպությունից:

 *Միջոցառում 47. ԲՇԽ-ի աշխատանքային խմբերի ձևավորում[[16]](#footnote-16)*

2017 թ. մայիսի 5-ին կայացած ԱՃԹՆ-ի ԲՇԽ-ի նիստի ընթացքում ձևավորվել են երեք աշխատանքային խմբեր՝ ԱՃԹՆ-ի զեկույցի նախնական ուսումնասիրության աշխատանքային խումբ, օրենսդրական դաշտի ուսումնասիրության և անհամապատասխանությունների բացահայտման աշխատանքային խումբ, իրական սեփականատերերի բացահայտման ճանապարհային քարտեզի մշակման աշխատանքային խումբ (հանրային հաղորդակցության ռազմավարության մշակման աշխատանքային խումբը ձևավորվել էր ավելի վաղ): Մայիսի 23-ին կայացել է Իրական սեփականատերերի բացահայտման ճանապարհային քարտեզի մշակման աշխատանքային խմբի անդրանիկ հանդիպումը, որի ընթացքում ընդհանուր առմամբ ներկայացվել է աշխատանքների իրականացման տրամաբանությունը: Մայիսի 30-ին կայացած ԱՃԹՆ-ի զեկույցի նախնական ուսումնասիրության (scoping study) աշխատանքային խմբի հանդիպումը ևս միտված էր կատարվելիք աշխատանքների ներկայացմանը և քննարկմանը: Կազմավորված աշխատանքային խմբերը (այդ թվում՝ ԱՃԹՆ-ի հանրային հաղորդակցության ռազմավարության մշակման աշխատանքային խումբ) արդյունավետորեն համագործակցելու են Հայաստանի ամերիկյան համալսարանի ՊՀԿ-ի և ՎԶԵԲ-ի փորձագետների հետ:

ԲՇԽ-ի քաղաքացիական հասարակության խմբակցության անդամների առաջարկությամբ հունիսի 5-ին կայացած ԲՇԽ-ի աշխատանքային հանդիպման ընթացքում քննարկվեց ԲՇԽ-ի մոտեցումը քաղաքացիական հասարակության խմբակցության նոր անդամի ընտրության և շահերի բախման հարցերի շուրջ:

**ԱՃԹՆ ստանդարտին համապատասխան ամբողջական հաշվետվություն**

*Միջոցառում 50. ԱՃԹՆ զեկույցի նախնական ուսումնասիրություն*

Հայաստանում ՄԹ դեսպանատան ֆինանսավորմամբ Հայաստանի ամերիկյան համալսարանի պատասխանատու հանքարդյունաբերության կենտրոնը (ՊՀԿ) սկսել է զեկույցի նախնական ուսումնասիրության աշխատանքները: Մասնավորապես, ՊՀԿ-ի կողմից մշակվել և ԲՇԽ-ի կողմից հաստատվել է ԱՃԹՆ-ի զեկույցի նախնական ուսումնասիրության տեխնիկական առաջադրանքը: Ուսումնասիրության աշխատանքներում կներգրավվի նաև ԱՃԹՆ-ի զեկույցի նախնական ուսումնասիրության աշխատանքային խումբը: Ներկայում իրականացվում են փորձագետի ներգրավման աշխատանքներ:

*Միջոցառում 51. Անկախ ադմինիստրատորի տեխնիկական առաջադրանքի մշակում*

Հայաստանում ՄԹ ֆինանսավորմամբ իրականացվող ծրագրի շրջանակներում նախատեսված են նաև ակախ ադմինիստրատորի տեխնիկական առաջադրանքի մշակումը, որը կիրականացվի զեկույցի նախնական ուսումնասիրության մշակումից հետո:

*Միջոցառում 59. Թարգմանչական աշխատանքներ*

Հաշվետու ժամանակահատվածում ԱՄՆ Միջազգային զարգացման գործակալության աջակցությամբ նախաձեռնվել և իրականացվել է ԱՃԹՆ-ի ստանդարտի հայերեն թարգմանությունը: Ներկայումս ստանդարտի հայերեն տարբերակը խմբագրման փուլում է, որից հետո ԲՇԽ-ի անդամների կողմից վերջնական հաստատված հայերեն տարբերակը ստանալուց հետո այն կտեղադրվի Հայաստանի Հանրապետության կառավարության պաշտոնական կայքի ԱՃԹՆ-ի ենթաէջում, հնարավորության դեպքում՝ նաև ԱՃԹՆ միջազգային պաշտոնական կայքում:

***Հավելված 1***

**ՀՀ ԱՃԹՆ ԲՇԽ-Ի ԱՇԽԱՏԱՆՔԱՅԻՆ ԽՄԲԵՐ, ԱՇԽԱՏԱՆՔԱՅԻՆ ԽՄԲԵՐԻ ԱՆԴԱՄՆԵՐԸ ԵՎ ԿՈՆՏԱԿՏԱՅԻՆ ՏՎՅԱԼՆԵՐԸ**

|  |
| --- |
| **Հանրային հաղորդակցության ռազմավարության մշակման աշխատանքային խումբ** |
|  | Խաչիկ Հակոբյան, ՀՀ ԱՃԹՆ ԲՇԽ-ի անդամ | hakobyankhachik@gmail.com, khachik.hakobyan@mnp.am |
|  | Վահե Վարդանյան, ՀՀ ԱՃԹՆ ԲՇԽ-ի անդամ | vahe.vardanyan@gmail.com |
|  | Ինգա Զարաֆյան, ՀՀ ԱՃԹՆ ԲՇԽ-ի անդամ | ingazarafyan@gmail.com |
|  | Լուսինե Թովմասյան, ՀՀ ԿԱ ԱՃԹՆ-ի փորձագետ | lusine.tovmasyan@gov.am |
|  | Դավիթ Շինդյան, ՀՀ ԿԱ ԱՃԹՆ-ի փորձագետ | davit.shindyan@gov.am |
|  | Աննա Սաղաբալյան, անկախ փորձագետ | Anna.Saghabalyan@lydianinternational.co.uk |
|  | Գայանե Ղազարյան, անկախ փորձագետ | gajanehk@yahoo.com |

|  |
| --- |
| **Իրական սեփականատերերի բացահայտման ճանապարհային քարտեզի մշակման աշխատանքային խումբ** |
|  | Դավիթ Անանյան, ՀՀ ԱՃԹՆ ԲՇԽ-ի անդամ | davit.ananyan@minfin.am |
|  | Վարդան Գևորգյան, ՀՀ ԱՃԹՆ ԲՇԽ-ի անդամ | vardan.gevorgyan.g@gmail.com, vgevorgyan@minenergy.am |
|  | Արմեն Ստեփանյան, ՀՀ ԱՃԹՆ ԲՇԽ-ի անդամ | armen@lydianinternational.co.uk |
|  | Արթուր Նիկողոսյան, ՀՀ ԱՃԹՆ ԲՇԽ-ի անդամ | anikoghosyan@geopromining.com, a.nikoghosyan@geopromining.com |
|  | Սոնա Այվազյան, ՀՀ ԱՃԹՆ ԲՇԽ-ի անդամ | sona@transparency.am |
|  | Լուսինե Թովմասյան, ՀՀ ԿԱ ԱՃԹՆ-ի փորձագետ | lusine.tovmasyan@gov.am |
|  | Դավիթ Շինդյան, ՀՀ ԿԱ ԱՃԹՆ-ի փորձագետ | davit.shindyan@gov.am |

|  |
| --- |
| **ԱՃԹՆ-ի զեկույցի նախնական ուսումնասիրության (scoping study) աշխատանքային խումբ** |
|  | Տիգրան Խաչատրյան, ՀՀ ԱՃԹՆ ԲՇԽ-ի անդամ  | tkhachatryan@mineconomy.am |
|  | Կարեն Իսախանյան, ՀՀ ԱՃԹՆ ԲՇԽ-ի անդամ | k.isakhanyan@mta.gov.am |
|  | Արմեն Ստեփանյան, ՀՀ ԱՃԹՆ ԲՇԽ-ի անդամ  | armen@lydianinternational.co.uk |
|  | Հարություն Մովսիսյան, ՀՀ ԱՃԹՆ ԲՇԽ-ի անդամ | harutyunmovsisyan84@gmail.com |
|  | Արթուր Գրիգորյան, ՀՀ ԱՃԹՆ ԲՇԽ-ի անդամ | art.grigorian@gmail.com |
|  | Լուսինե Թովմասյան, ՀՀ ԿԱ ԱՃԹՆ-ի փորձագետ | lusine.tovmasyan@gov.am |
|  | Դավիթ Շինդյան, ՀՀ ԿԱ ԱՃԹՆ-ի փորձագետ | davit.shindyan@gov.am |
|  | Սամվել Ռուբենյան, անկախ փորձագետ | samvel.rubenian@gmail.com |

|  |
| --- |
| **Օրենսդրական դաշտի ուսումնասիրության և անհամապատասխանությունների բացահայտման աշխատանքային խումբ** |
|  | Դավիթ Անանյան, ՀՀ ԱՃԹՆ ԲՇԽ-ի անդամ  | davit.ananyan@minfin.am |
|  | Վարդան Գևորգյան, ՀՀ ԱՃԹՆ ԲՇԽ-ի անդամ  | vardan.gevorgyan.g@gmail.com, vgevorgyan@minenergy.am |
|  | Պերճ Խաչատրյան, ՀՀ ԱՃԹՆ ԲՇԽ-ի անդամ | pertsh.khachatryan@zcmc.am |
|  | Արթուր Համբարձումյան, ՀՀ ԱՃԹՆ ԲՇԽ-ի անդամ | artur.hambardzumyan.69@mail.ru |
|  | Լուսինե Թովմասյան, ՀՀ ԿԱ ԱՃԹՆ-ի փորձագետ | lusine.tovmasyan@gov.am |
|  | Դավիթ Շինդյան, ՀՀ ԿԱ ԱՃԹՆ-ի փորձագետ | davit.shindyan@gov.am |

1. <https://youtu.be/enjxuZuZKVw> [↑](#footnote-ref-1)
2. <https://youtu.be/qqomeHwRPVI> [↑](#footnote-ref-2)
3. <https://youtu.be/s18wbG-DakY> [↑](#footnote-ref-3)
4. <https://youtu.be/Yo5_sAOSiw0> [↑](#footnote-ref-4)
5. <https://youtu.be/UNzv9ztZcgk> [↑](#footnote-ref-5)
6. <https://www.facebook.com/EITIArmenia/> [↑](#footnote-ref-6)
7. <https://www.youtube.com/channel/UCx_9yOLmQCj_rwy2wYgRh6A> [↑](#footnote-ref-7)
8. <https://twitter.com/EITI_Armenia> [↑](#footnote-ref-8)
9. Հեռահաղորդակցության ռազմավարությունը 2017 թ. մայիսի 5-ի նիստի ընթացքում վերանվանել է «Հանրային հաղորդակցության ռազմավարության»: [↑](#footnote-ref-9)
10. <https://www.youtube.com/watch?v=uZqa2KjYoY0&feature=youtu.be> [↑](#footnote-ref-10)
11. <https://www.youtube.com/watch?v=FxreAltqydU> [↑](#footnote-ref-11)
12. <http://gov.am/u_files/file/ardyunaberakan-cragir/MSG_1st_Quarter_progress_report_and_logo_use_guide.pdf> [↑](#footnote-ref-12)
13. <http://gov.am/u_files/file/ardyunaberakan-cragir/MSG_meeting_minute_05%2005%202017.pdf> [↑](#footnote-ref-13)
14. <http://gov.am/u_files/file/ardyunaberakan-cragir/EITI_ARMENIA_Work_Schedule_May_July_and_working_groups.pdf> [↑](#footnote-ref-14)
15. <https://youtu.be/rgjb6vXW8SY> [↑](#footnote-ref-15)
16. Հավելված 1-ում ներկայացված են աշխատանքային խմբերի կազմերը [↑](#footnote-ref-16)